Briliantinis mėlynasis FCF

Briliantinis mėlynasis () – dažiklis, naudojamas kaip maisto priedas, taip pat – kitoms medžiagoms dažyti. Jis taip pat žymimas kodu E133 ir kodu C.I. 42090. Tai vandenyje tirpūs raudonai mėlyni milteliai, tirpalo sugerties spektro maksimumas – 628 nm.

Sinonimai 
Alphazurine FG, Erioglaucine, Fenazo Blue XI, Acid Sky Blue A, Merantine Blue EG, Japan Blue 1, Cosmetic Blue Lake, Food Blue 2, Brilliant Blue FCF, Food Blue No. 1, Japan Blue No. 1, Intracid Pure Blue L, Acid Blue 9, Dolkwal Brilliant Blue, Usacert Blue No. 1, Food Blue No.1, FDC Blue No. 1, C.I. Food Blue 2, FD&C Blue No. 1, Food Blue Dye No. 1

Chemija 
Tai sintetinis dažiklis, gaunamas iš akmens anglių deguto. Maišomas us tartrazinu (E102) duoda įvairių atspalvių žalią spalvą.

Briliantinis mėlynasis paprastai būna dinatrio druska. Diamonio druskos CAS numeris yra 2650-18-2. Leista naudoti ir kalcio bei kalio druskas. Naudojamas ir briliantinio mėlynojo dažalas su aliuminiu.

Cheminė formulė yra C37H34N2Na2O9S3. Dažą virškinimo trakte blogai absorbuoja, tad 95% dažiklio lieka žarnyne ir pašalinami su išmatomis.
Kartu su tulžies pigmentais išmatoms suteikia žalią spalvą.

Panaudojimas 
Briliantinis mėlynasis naudojamas:
 maisto pramonėje – kaip maisto dažiklis naudojamas ledų, konservuotų žirnelių, pieno produktų, saldumynų ir gėrimų gamyboje.
 higienos priemonių ir kosmetikos gamyboje – juo dažo muilus, šampūnus ir kitus produktus.
 Dirvotyroje briliantinis mėlynasis naudojamas tiriant (ir parodant) kaip vanduo košiasi ir sklinda dirvožemiuose ir kituose gruntuose.

Sveikata ir sauga 
Briliantinis mėlynasis FCF anksčiau buvo uždraustas Austrijoje, Belgijoje, Danijoje, Prancūzijoje, Vokietijoje, Graikijoje, Italijoje, Norvegijoje, Ispanijoje, Švedijoje ir Šveicarijoje. Dabar jis kaip saugus maisto priedas leidžiamas naudoti ES, jis vėl leidžiamas daugelyje valstybių.

Šis dažiklis geba sukelti alerginę reakciją individams, kurie iš anksčiau turėjo silpną astmą..

JAV šio dažiklio per metus pagamina virš 400 tonų. Kasdien leidžiama suvartoti 16 mg vienam asmeniui.

Tai vienas iš dažiklių, kuriuos „Hiperaktyvių vaikų paramos grupė () ir Feingoldo Asociacija rekomenduoja pašalinti iš vaikų maisto. Atlikęs išsamius tyrimus Nacionalinis sveikatos institutas () padarė išvadą, kad šis maisto priedas nesukelia hiperaktyvumo.

Briliantinis mėlynasis FCF (prekinis pavadinimas Brilliant Peel) naudojamas kaip dažiklis tinklainės chirurgijoje.

Nuorodos 

 W. H. Hansen; O. G. Fitzhugh, A. A. Nelson, K. J. Davis (1966). „Chronic toxicity of two food colors, Brilliant Blue FCF and Indigotine“. Toxicology and Applied Pharmacology 8 (1): 29–36.
 J. F. Borzelleca; K. Depukat, J. B. Hallagan (1990). „Lifetime toxicity/carcinogenicity studies of FD & C blue No. 1 (Brilliant blue FCF) in rats and mice“. Food and Chemical Toxicology 28 (4): 221–235. doi:10.1016/0278-6915(90)90034-K.
 J. P. Brown; A. Dorsky, F. E. Enderlin, R. L. Hale, V. A. Wright, T. M. Parkinson (1980). „Synthesis of 14C-labelled FD & C blue no. 1 (brilliant blue FCF) and its intestinal absorption and metabolic fate in rats“. Food and Cosmetics Toxicology 18 (1): 1–5.

Dažikliai